Започваме с един от най-красивите стадиони не само в Катар, но и в света изобщо. Стадион „Лусаил“ е огромно здание с 80,000 места и се намира само на 16 километра от столицата Доха. „Лусаил“ е с уникален външен дизайн, който загатва за изключително богатата арабска култура, а самият му дизайн се основава на взаимодействието между светлината и сянката като по този начин „Лусаил“ напомня за известните арабски фенери.